Lav et referat af nedenstående tekst:

Tekst:
Skoleelever i hele landet trak i begyndelsen af året i malerkitlerne og fandt penslerne frem. De skulle nemlig være med til at fejre Dronning Margrethes 80-års fødselsdag ved at male et portræt af majestæten. Det var planen, at malerierne skulle have været overrakt til dronningen på Christiansborg Slot i forbindelse med hendes fødselsdag 16. april, men coronakrisen kom i vejen for det arrangement. Tirsdag lykkedes det dog alligevel at få givet dronningen den forsinkede fødselsdagsgave i en nedskaleret udgave af det oprindelige arrangement. Her var ti 3. klasseselever til stede på Christiansborg Slot for at møde Dronning Margrethe og give hende deres maleri. Skagen-elever repræsenterede Nordjylland Det er Kommunernes Landsforening, der står bag fødselsdagsgaven. De havde udvalgt en kommune i hver region, som fik lov at sende to 3. klasseselever til mødet med dronningen i København. I Nordjylland blev Frederikshavn Kommune udvalgt, og her havde to elever fra 3. klasse på Skagen Skole malet kommunens vinderportræt. Derfor fik de lov at møde majestæten. I alle malerier skulle der indgå et portræt af dronningen samt et vartegn fra elevernes hjemkommune. TV 2 har samlet alle vindermalerierne fra de 98 kommuner i en artikel , og du kan se de nordjyske vindermalerier her. Brønderslev Kommune Frederikshavn Kommune Hjørring Kommune Jammerbugt Kommune Læsø Kommune Mariagerfjord Kommune Morsø Kommune Rebild Kommune Thisted Kommune Vesthimmerlands Kommune Aalborg Kommune

Referat:
Dronning Margrethe modtager tirsdag 98 malerier fra børn over hele landet. Du kan se de 11 malerier fra Nordjylland her.